
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1330 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός αριθμού θέσεων για το Δήμο Αγίου Δη- 
μητρίου που πληρούνται από άτομα που προστα¬ 
τεύονται από το ν. 2643/1998 και κατανομή των 
θέσεων αυτών. 1 

Χαρακτηρισμός ως μνημείου πολυώροφου κτηρίου 
φερομένης ιδιοκτησίας Σ. Λουκά, Δ. Παπαδοπού- 
λου, Ανδ. Μπούζα, Ευρ. Μπούζα, Γ. Ηλιοπούλου, I. 
Ζολώτα, Ειρ. Θούα-Παγκάλου, Περ. Τζίτζη, Μαρ. 
Κατράκη, Π. Παντελίδη, Στ. Παντελίδη, Γ. Ρώμα, 
Κόφα-Μαρκοπούλου, Μ. Καλλίτση, Ανδρουλάκη, 

Μ. Μαστροδήμου και Ν. Πέππα, στη συμβολή των 
οδών Σκουφά 59 και Μαντζάρου στο Κολωνάκι, 


Αθήνα. 2 

Τροποποίηση και συμπλήρωση των διατάξεων του 
άρθρου 18, της υπ’ αριθμ. Τ/6736/1.7.2003 απόφα¬ 
σης του Υπουργού Ανάπτυξης «Κανονισμός Διοι¬ 
κητικού Ελέγχου και Εποπτείας της Λειτουργίας 
των Καζίνο» (ΦΕΚ 929/Β/2003). 3 

Έγκριση συμβάσεων μίσθωσης έργου στο ΝΠΔΔ «4ος 
Παιδικός Σταθμός» Δ. Χολαργού. 4 

Σύσταση ιδίου Νομικού Προσώπου με την επωνυ¬ 
μία «Σχολική Επιτροπή 32ου Νηπιαγωγείου Δή¬ 
μου Τρικκαίων» του Ν. Τρικάλων. 5 

Σύσταση Νομικού Προσώπου «Κοινωνικός Οργανι¬ 
σμός Δήμου Αρκαδίων» στο Δήμο Αρκαδίων Ν. 
Ζακύνθου. 6 

Σύσταση Νομικού Προσώπου με την επωνυμία «Δη¬ 
μοτικός Βρεφονηπιακός Σταθμός Δήμου Αρκαδί¬ 
ων» στο Δήμο Αρκαδίων Ν. Ζακύνθου. 7 

Χορήγηση άδειας άσκησης επαγγέλματος Κοινωνι¬ 
κού Λειτουργού στη Βαρβιτσιώτη Αικατερίνη του 
Σπυρίδωνος. 8 

Έγκριση συμβάσεων μίσθωσης έργου με δύο (2) φυ¬ 
σικά πρόσωπα στο Δήμο Λαμιέων. 9 

Έγκριση σύναψης σύμβασης μίσθωσης έργου στο 
Δήμο Αγράφων Νομού Ευρυτανίας. 10 

Τροποποίηση των ορίων της λατομικής περιοχής 
στο Δ.Δ. Μικρόπολης του Δήμου Προσοτσάνης 
Ν. Δράμας. 11 


14 Σεπτεμβρίου 2006 

ΑΠΟΦΑΣΕΙ Σ 

Αριθμ. 200648 (1) 

Καθορισμός αριθμού θέσεων για το Δήμο Αγίου Δημη- 
τρίου που πληρούνται από άτομα που προστατεύ¬ 
ονται από το ν. 2643/1998 και κατανομή των θέσε¬ 
ων αυτών. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις των παρ. 1 και 2 του άρθρου 3 του 
ν. 2643/1998 (220/Α') «Μέριμνα για την απασχόληση 
προσώπων ειδικών κατηγοριών και άλλες διατάξεις», 
όπως ισχύει μετά την τελευταία τροποποίησή του με 
τις διατάξεις του άρθρου 11 του ν. 3051/2002 (220/Α') 
«Συνταγματικά κατοχυρωμένες ανεξάρτητες αρχές, 
ρυθμίσεις». 

2. Τις διατάξεις του άρθρου 8 του ν. 3051/2002. 

3. Τις διατάξεις των περιπτώσεων α' και γ' της παρ. 
4, του άρθρου 1 του ν. 3454/2006 (75/Α') «Ενίσχυση της 
οικογένειας και λοιπές διατάξεις». 

4. Την υπ’ αριθμ. 80030/19.4.2006 (ΦΕΚ 501/Β/2006) 
κοινή απόφαση του Πρωθυπουργού και του Υπουργού 
Απασχόλησης και Κοινωνικής Προστασίας «Ανάθεση 
αρμοδιοτήτων στον Υφυπουργό Απασχόλησης και Κοι¬ 
νωνικής Προστασίας». 

5. Το υπ’ αριθμ. 23731/21.7.2006 έγγραφο του Δήμου 
Αγίου Δημητρίου για την επικείμενη έκδοση προκήρυξης, 
πλήρωσης είκοσι επτά (27) συνολικά θέσεων εργασίας 
τακτικών υπαλλήλων, διαφόρων κατηγοριών, κλάδων και 
ειδικοτήτων, για το Δήμο Αγίου Δημητρίου. 

6. Το γεγονός ότι η απόφαση αυτή δεν προκαλεί δα¬ 
πάνη σε βάρος του κρατικού προϋπολογισμού, απο¬ 
φασίζουμε: 

Α. Σε συνέχεια της υπ’ αριθμ. 200434/25.5.2004 προ- 
ηγουμένης απόφασής μας καθορίζουμε το συνολικό 
αριθμό των θέσεων εργασίας για το Δήμο Αγίου Δη¬ 
μητρίου, που πρόκειται να πληρωθούν από άτομα που 
προστατεύονται από τις διατάξεις του ν. 2643/1998, σε 
δύο (2). 

Β. Κατανέμουμε τον ανωτέρω αριθμό θέσεων κατά 
κατηγορία προστατευομένων προσώπων, ως εξής: 

ΚΑΤΗΓΟΡΙΑ ΠΡΟΣΤΑΤΕΥΟΜΕΝΩΝ 
ΠΡΟΣΩΠΩΝ 

ΘΕΣΕΙΣ 
ν. 2643/1998 

α) Έμμεση Α.Μ.Ε.Α. (δεύτερο εδάφιο, περί¬ 
πτωσης β' της παρ.1 άρθρου 1 ν. 2643/1998) 

1 

β) Τρίτεκνοι (περίπτωση ε', της παρ. 1 του 
άρθρου 1 ν. 2643/1998) 

1 


Γ. Κατανέμουμε τις ανωτέρω θέσεις ως εξής: 


Α/Α 

ΝΟΜΑΡΧΙΑ 

ΦΟΡΕΑΣ 

ΚΛΑΔΟΣ/ 

ΕΙΔΙΚΟΤΗΤΑ 

ΚΑΤΗΓΟΡΙΑ 

ΠΡΟΣΤΑΣΙΑΣ 

ΘΕΣΕΙΣ 
ν. 2643/1998 

1 

ΑΘΗΝΩΝ 

Δήμος Αγίου 
Δημητρίου 

ΔΕΙ Διοικη¬ 
τικών 

Έμμεση 

Α.Μ.Ε.Α. 

1 

2 

ΑΘΗΝΩΝ 

Δήμος Αγίου 
Δημητρίου 

ΤΕ2 - Κοι¬ 
νωνικών 
Λειτουργών 

Τρίτεκνοι 

1 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 16 Αυγούστου 2006 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθμ. ΥΠΠΟ/ΔΝΣΑΚ/65337/1817 (2) 

Χαρακτηρισμός ως μνημείου πολυώροφου κτηρίου φε- 
ρομένης ιδιοκτησίας Σ. Λουκά, Δ. Παπαδοπούλου, 
Ανδ. Μπούζα, Ευρ. Μπούζα, Γ. Ηλιοπούλου, I. Ζολώ- 
τα, Ειρ. Θούα-Παγκάλου, Περ. Τζίτζη, Μαρ. Κατράκη, 
Π. Παντελίδη, Στ. Παντελίδη, Γ. Ρώμα, Κόφα-Μαρκο- 
πούλου, Μ. Καλλίτση, Ανδρουλάκη, Μ. Μαστροδήμου 
και Ν. Πέππα, στη συμβολή των οδών Σκουφά 59 και 
Μαντζάρου στο Κολωνάκι, Αθήνα. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις α) του ν. 1558/1985 (Φ.Ε.Κ. 137/26.7.1985) 
«Περί Κυβέρνησης και Κυβερνητικών Οργάνων» 

β) του ν. 3028/2002 (Φ.Ε.Κ. 153/Α/28.6.2002) «Για την 
προστασία των Αρχαιοτήτων και εν γένει της Πολιτι¬ 
στικής Κληρονομιάς» 

γ) του άρθρου 6 του ν. 2039/1992 (Φ.Ε.Κ. 61/Α/13.4.1992) 
«περί Κύρωσης της Σύμβασης για την προστασία της 
Αρχιτεκτονικής Κληρονομιάς της Ευρώπης» 

δ) του π.δ. 191/2003 (ΦΕΚ 146/Α/13.6.2003) «Οργανισμός 
Υπουργείου Πολιτισμού». 

2. Τηνυπ’αριθμ. ΥΠΠΟ/ΔΟΕΠΥ/ΤΠΟΝΥΣ/15/3696/20.1.2004 
υπουργική απόφαση «Μεταβίβαση αρμοδιοτήτων του 
Υπουργού Πολιτισμού στις Περιφερειακές....» (ΦΕΚ 70/ 
Β/20.1.2004) καθώς και την υπ’ αριθμ. ΥΠΠΟ/ΔΟΕΠΥ/ΤΠΟ- 
ΝΥΣ/14/3698/20.1.2004 υπουργική απόφαση «Οργάνωση 
και λειτουργία των Συμβουλίων του ν. 3028/2002» ΦΕΚ 
7 0/Β/20.1.2004). 

3. Την πρόταση της Ε.Ν.Μ. Αττικής, την εισήγηση της 
Διεύθυνσης Νεώτερης και Σύγχρονης Αρχιτεκτονικής 
Κληρονομιάς και τα λοιπά στοιχεία του φακέλου. 

4. Την κατά πλειοψηφία γνωμοδότηση του Κεντρικού 
Συμβουλίου Νεωτέρων Μνημείων με αριθμό Πρακτικού 
23/19.7.2006, αποφασίζουμε: 

Χαρακτηρίζουμε ως μνημείο το κτήριο φερόμενης ιδι¬ 
οκτησίας Σ. Λουκά, Δ. Παπαδοπούλου, Ανδ. Μπούζα, Ευρ. 
Μπούζα, Γ. Ηλιοπούλου, I. Ζολώτα, Ειρ. Θούα-Παγκάλου, 
Περ. Τζίτζη, Μαρ. Κατράκη, Π. Παντελίδη, Στ. Παντελίδη, 


Γ. Ρώμα, Κόφα-Μαρκοπούλου, Μ. Καλλίτση, Ανδρουλάκη, 
Μ. Μαστροδήμου και Ν. Πέππα, στη συμβολή των οδών 
Σκουφά 59 και Μαντζάρου στο Κολωνάκι του Δήμου 
Αθηναίων, διότι αποτελεί εξαιρετικά αξιόλογο δείγμα 
αστικής πολυκατοικίας του μεσοπολέμου, προσαρμό¬ 
ζοντας στα εγχώρια δεδομένα τις διεθνείς τάσεις της 
εποχής κατασκευής του και συγκεντρώνει τα ιδιαίτερα 
σημαντικά αρχιτεκτονικά και μορφολογικά χαρακτηρι¬ 
στικά, που απαιτούν οι προϋποθέσεις του άρθρου 6, 
παρ.Ι.γ του ν. 3028/2002. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Αυγούστου 2006 

Ο ΥΠΟΥΡΓΟΣ 

ΓΕΩΡΓΙΟΣ ΒΟΥΛΓΑΡΑΚΗΣ 
-♦- 

Αριθμ. 9927 (3) 

Τροποποίηση και συμπλήρωση των διατάξεων του άρ¬ 
θρου 18, της υπ’ αριθμ. Τ/6736/1.7.2003 απόφασης 
του Υπουργού Ανάπτυξης «Κανονισμός Διοικητικού 
Ελέγχου και Εποπτείας της Λειτουργίας των Καζί¬ 
νο» (ΦΕΚ 929/Β/2003). 

Η ΥΠΟΥΡΓΟΣ ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

α. Το ν. 2206/1994 «Ιδρυση, Λειτουργία,Έλεγχος Καζί¬ 
νων και άλλες διατάξεις» (ΦΕΚ 62/Α/1994), όπως αυτός 
ισχύει. 

β. Το π.δ. 122/2004 «Ανασύσταση Υπουργείου Τουρι¬ 
σμού» (ΦΕΚ 85/Α/17.3.2004). 

γ. Το ν. 3270/2004 «Αρμοδιότητες του Υπουργείου 
Τουριστικής Ανάπτυξης και θέματα τουρισμού» (ΦΕΚ 
187/Α/20 04). 

δ. Το π.δ. 33/2006 «Διορισμός μελών της Κυβέρνησης 
και Υφυπουργών» (ΦΕΚ 35/Α/15.2.2006). 

ε. Την υπ’ αριθμ. 2864/3.3.2006 κοινή απόφαση του 
Πρωθυπουργού και Υπουργού Τουριστικής Ανάπτυξης, 
περί διορισμού Γ ενικού Γ ραμματέα του Υπουργείου Του¬ 
ριστικής Ανάπτυξης (Φ.Ε.Κ. Γ' 65 και Γ' 79). 

στ. Το π.δ. 149/2005 «Οργανισμός του Υπουργείου Του¬ 
ριστικής Ανάπτυξης» (ΦΕΚ 211 /Α/22.8.2005). 

ζ. Την υπ’ αριθμ. Τ/6736/1.7.2003 (ΦΕΚ 929/Β'/4.7.2003) 
απόφαση του Υπουργού Ανάπτυξης (ήδη Τουριστικής 
Ανάπτυξης) «Κανονισμός Διοικητικού Ελέγχου και Επο¬ 
πτείας της Λειτουργίας των Καζίνο», όπως τροποποιήθη¬ 
κε, με τις υπ’ αριθμ. Τ/14704/2003 (Φ.Ε.Κ. 1798/Β/4.12.2003) 
και 7075/7.6.2006 (Φ.Ε.Κ. 917/Β/17.7.2006) αποφάσεις, και 
σήμερα ισχύει. 

η. Τις εισηγήσεις υπ’ αριθμ. 6692/26.9.2005 και 
2739/2.3.2006 της Διεύθυνσης Εποπτείας Καζίνων, 
περί συμπλήρωσης των διατάξεων του άρθρου 18, της 
Τ/6736/2003 απόφασης του Υπουργού Ανάπτυξης (ΦΕΚ 
929/Β/2003), που αφορούν στη διεξαγωγή του παιχνιδιού 
Πόκερ με τη χρήση των τύπων Συσκευής Ανακατέματος 
Τραπουλόχαρτων (δΗϋΡΡΙΈΒ) για Πόκερ, στους οποίους 
χορηγήθηκε άδεια καταλληλότητας τεχνικού μέσου και 
υλικού διεξαγωγής τυχερών παιχνιδιών για Καζίνο. 

0. Την απόφαση της Επιτροπής Εποπτείας της Λει¬ 
τουργίας των Καζίνο, που ελήφθη στην από 8.6.2006 
συνεδρίασή της (θέμα 6ο). 

ι. Το υπ’ αριθμ. 209 (εξ.)/10.7.2006 έγγραφο της Επιτρο¬ 
πής Εποπτείας της Λειτουργίας των Καζίνο. 

ια. Το γεγονός ότι από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

1. Την τροποποίηση και συμπλήρωση των διατάξεων 
του άρθρου 18, της απόφασης του Υπουργού Ανάπτυξης 
υπ’ αριθμ. Τ/6736/1.7.2003 (ΦΕΚ 929/Β/2003), «Κανονισμός 
Διοικητικού Ελέγχου και Εποπτείας της Λειτουργίας 
των Καζίνο», ως εξής: 

«Στο άρθρο 18, προστίθενται παράγραφος 13, ως ακο¬ 
λούθως: 

13. Για την περίπτωση διεξαγωγής του παιχνιδιού 
Πόκερ με τη χρήση των δύο (2) διαφορετικών τύπων 
Συσκευής Ανακατέματος Τραπουλόχαρτων (5ΗΙΙΕΡΙ-ΕΒ) 
για Πόκερ, στους οποίους χορηγήθηκε άδεια καταλλη¬ 
λότητας τεχνικού μέσου και υλικού διεξαγωγής τυχερών 
παιχνιδιών για Καζίνο, ορίζεται, ότι: 

α) Η παράγραφος 1 του παρόντος άρθρου, εφαρμόζε¬ 
ται όπως ανωτέρω αναφέρεται, με εξαίρεση: 

(1) ότι, στις ως άνω Συσκευές Ανακατέματος Τραπου¬ 
λόχαρτων (5ΗΙΙΕΡΙΕΒ3) για Πόκερ, το Καζίνο δύναται να 
τοποθετεί είτε μία (1) τράπουλα, είτε δύο (2) τράπουλες, 
με διαφορετικά, όμως, χρώματα στο πίσω μέρος τους, 
ώστε, όταν η μία τράπουλα χρησιμοποιείται, για τη δι¬ 
εξαγωγή μίας από τις αλληλοδιαδεχόμενες παρτίδες, η 
άλλη να ανακατεύεται και, εν συνεχεία, να βρίσκεται σε 
αναμονή μέσα στη συσκευή, για να χρησιμοποιηθεί για 
τη διεξαγωγή της επόμενης, διαδοχικά, παρτίδας και 

(2) ότι η αντικατάσταση φθαρμένου τραπουλόχαρτου 
γίνεται πριν την επανατοποθέτηση των τραπουλόχαρ¬ 
των, της τράπουλας στην οποία το τραπουλόχαρτο 
ανήκει, στη Συσκευή Ανακατέματος Τραπουλόχαρτων 
(δΗΨΕΡΙΕΒ), και πριν την έναρξη της παρτίδας, που θα 
διεξαχθεί με την τράπουλα αυτή. 

β) Η παράγραφος 2 του παρόντος άρθρου, εφαρμό¬ 
ζεται ως έχει, για κάθε χρησιμοποιούμενη τράπουλα 
(μία ή, διαδοχικά, δύο) με την εξαίρεση, ότι δεν χρησι¬ 
μοποιείται διαχωριστική κάρτα και ο παίκτης δεν κόβει 
την τράπουλα. 

γ) Η παράγραφος 3 του παρόντος άρθρου δεν εφαρ¬ 
μόζεται. Τα τραπουλόχαρτα, κάθε χρησιμοποιούμενης 
τράπουλας (μίας ή, διαδοχικά, δύο), τοποθετούνται 
εντός της Συσκευής Ανακατέματος Τραπουλόχαρτων, 
η οποία λειτουργεί ταυτόχρονα και ως διανομέας τρα¬ 
πουλόχαρτων, ο δε χειρισμός της (Συσκευής) γίνεται 
αποκλειστικά από τον κρουπιέρη. 

δ) Η παράγραφος 4 του παρόντος άρθρου εφαρμόζε¬ 
ται ως έχει, με την εξαίρεση, ότι ο κρουπιέρης μοιράζει 
μία δεσμίδα πέντε συνεχόμενων κλειστών φύλλων σε 
κάθε παίκτη και στον εαυτό του, το δικό του δε τελευ¬ 
ταίο φύλλο ανοιχτό. 

ε) Οι διατάξεις των παραγράφων 5, 6, 7, 8 και 9 του 
παρόντος άρθρου, εφαρμόζονται ως έχουν. 

στ) Αμέσως μετά από το τέλος κάθε παρτίδας, όλα 
τα τραπουλόχαρτα της τράπουλας, η οποία έχει χρη¬ 
σιμοποιηθεί για τη διεξαγωγή αυτής της παρτίδας, ει- 
σάγονται υποχρεωτικά από τον κρουπιέρη στη Συσκευή 
Ανακατέματος Τραπουλόχαρτων, προκειμένου να χρη¬ 
σιμοποιηθούν για τη συνέχιση του παιχνιδιού. 

ζ) Στην παράγραφο 10 του παρόντος άρθρου προ¬ 
στίθεται εδάφιο ως εξής: «δ) Κάθε περίπτωση τεχνικού 
προβλήματος της Συσκευής Ανακατέματος Τραπουλό¬ 
χαρτων (3ΗΙΙΡΡΙ-ΕΒ) ή φραξίματος ενός ή περισσοτέρων 
τραπουλόχαρτων ή εμφάνισης της εμπρόσθιας όψης 


ενός ή περισσοτέρων τραπουλόχαρτων ή λανθασμένου 
μοιράσματος φύλλων, κ.λπ., σε οποιαδήποτε στιγμή της 
διεξαγωγής του παιχνιδιού, συνεπάγεται την ακύρωση 
των φύλλων όλων των παικτών και τη διακοπή του 
(παιχνιδιού), ώστε να γίνουν οι απαραίτητες ενέργειες 
αποκατάστασης του προβλήματος από τους αρμοδίους 
εντεταλμένους υπαλλήλους». 

η) Οι διατάξεις της παρούσας παραγράφου δύνανται 
να εφαρμοσθούν και για την περίπτωση διεξαγωγής του 
παιχνιδιού Πόκερ με τη χρήση Συσκευής Ανακατέματος 
Τραπουλόχαρτων (δΗυΡΡΕΕΒ) για Πόκερ, στην οποία 
θα χορηγηθεί, στο μέλλον, άδεια καταλληλότητας, με 
την τήρηση των διατάξεων του παρόντος Κανονισμού, 
εφόσον το επιτρέπουν οι τεχνικές και λειτουργικές της 
προδιαγραφές και αυτό αναγραφεί στη χορηγηθησόμενη, 
στη Συσκευή εκείνη, άδεια καταλληλότητας. Σε διαφο¬ 
ρετική περίπτωση, εφαρμόζεται η διάταξη του δεύτερου 
εδαφίου, της παραγρ.12, του παρόντος άρθρου». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Αυγούστου 2006 

Η ΥΠΟΥΡΓΟΣ 

ΦΑΝΗ ΠΑΛΛΗ ΠΕΤΡΑΛΙΑ 
-♦- 

Αριθμ. οικ. 49061 (4) 

Έγκριση συμβάσεων μίσθωσης έργου στο ΝΠΔΔ «4ος 
Παιδικός Σταθμός» Δ. Χολαργού. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, οργάνωση, 
στελέχωση Περιφέρειας, ρύθμιση θεμάτων για την τοπι¬ 
κή αυτοδιοίκηση και άλλες διατάξεις» (ΦΕΚ Α' 107). 

2. Τις διατάξεις του άρθρου 6 του ν. 2527/1997 «Τρο¬ 
ποποίηση και συμπλήρωση διατάξεων του ν. 2190/1994 
και άλλες διατάξεις» (ΦΕΚ 206/Α78.10.1997). 

3. Την υπ’ αριθμ. 21890/18.5.2006 εισηγητική μας έκ¬ 
θεση. 

4. Το υπ’ αριθμ. οικ. 42808/4.8.2006 έγγραφο του ΥΠ.ΕΣ. 
Δ.Δ.Α., με το οποίο μας γνωρίζει την υπ’ αριθμ. ΔΙΠΠ/ 
Φ.ΕΓΚΡ. 1/285/13991/28.7.2006 απόφαση της επιτροπής 
του άρθρου 2 παρ. 1 της ΠΥΣ 55/98, με το οποίο εγκρί- 
θηκαν για τους Ο.Τ.Α. α' βαθμού συμβάσεις μίσθωσης 
έργου για ένα έτος, υπό την απαραίτητη προϋπόθεση 
τήρησης των διατάξεων του άρθρου 6 του ν. 2527/1997, 
που ορίζουν μεταξύ άλλων ότι το προς ανάθεση έργο 
δεν πρέπει να ανάγεται στα συνήθη καθήκοντα των 
υπαλλήλων των οικείων φορέων. 

5. Την υπ’ αριθμ. 21/2006 απόφαση του Διοικητικού Συμ¬ 
βουλίου του ΝΠΔΔ «4ος Παιδικός Σταθμός» Δ. Χολαργού, 
περί έγκρισης πρόσληψης δύο (2) ατόμων με συμβάσεις 
μίσθωσης έργου για το οικονομικό έτος 2006. 

6. Τη γνωμοδότηση του Νομικού Συμβούλου του Δήμου 
Χολαργού, αποφασίζουμε: 

Εγκρίνουμε την πρόσληψη με σύμβαση μίσθωσης 
έργου δύο (2) ατόμων διαφόρων ειδικοτήτων για το 
χρονικό διάστημα ενός έτους, σύμφωνα με όσα διαλαμ¬ 
βάνονται στην υπ’ αριθμ. 21/2006 απόφαση του Διοικη¬ 
τικού Συμβουλίου του ΝΠΔΔ «4ος Παιδικός Σταθμός» Δ. 
Χολαργού, υπό την προϋπόθεση τήρησης των διατάξεων 
του άρθρου 6 του ν. 2527/1997 ως εξής: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


• Μία (1) παιδίατρο. 

• Μία (1) παιδοψυχολόγο. 

Το αντικείμενο του έργου του ανάγεται στην ιατρική 
παρακολούθηση των νηπίων, στην ψυχολογική υπο¬ 
στήριξη των παιδιών και των γονέων, καθώς και στη 
συμβουλευτική υποστήριξη, ως προς το παιδαγωγικό 
προσωπικό, για καλύτερη απόδοση αυτού. 

Η δαπάνη που θα προκληθεί από την ανωτέρω από¬ 
φαση έχει προβλεφθεί σε βάρος του προϋπολογισμού 
του ΝΠΔΔ «4ος Παιδικός Σταθμός» Δ. Χολαργού ύψους 
33.600,00 €. 

Σε περίπτωση που οι ανάγκες έχουν καλυφθεί σε 
προσωπικό είτε με μετάταξη είτε με πρόσληψη μόνιμου 
προσωπικού παρακαλούμε να ενημερώσετε απευθείας 
το ΥΠ.ΕΣ.Δ.Δ.&Α. εντός πέντε (5) ημερών από τη λήψη 
της παρούσας απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Αυγούστου 2006 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. 11216 (5) 

Σύσταση ίδιου Νομικού Προσώπου με την επωνυμία 
«Σχολική Επιτροπή 32ου Νηπιαγωγείου Δήμου Τρικ- 
καίων» του Ν. Τρικάλων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις: α) των παρ. 8-15 του άρθρου 5 του 
ν. 1894/1990 (τ.Α' 110) για την Ακαδημία Αθηνών και άλ¬ 
λες διατάξεις και β) του άρθρου 203 του Δημοτικού και 
Κοινοτικού Κώδικα (π.δ. 410/1995 τ.Α' 231). 

2. Τ ις διατάξεις του άρθρου Α του ν. 1558/1985 (ΦΕΚ 231 
Α'), το οποίο προστέθηκε με το άρθρο 27 του ν. 2081/1992 
(ΦΕΚ 154 Α'), όπως τροποποιήθηκε με το άρθρο 1 του ν. 
2469/1997 9 (ΦΕΚ 38 Α') και της εγκυκλίου 570/7.10.1992 
της Γραμματείας του Υπουργείου Συμβουλίου. 

3. Την υπ’ αριθμ. 232/2006 απόφαση του Δημοτικού 
Συμβουλίου του Δήμου Τρικκαίων περί σύστασης ίδιου 
Νομικού Προσώπου με την επωνυμία «Σχολική Επιτροπή 
32ου Νηπιαγωγείου Δήμου Τρικκαίων». 

4. Την υπ’ αριθμ. 2106/10.5.2001 (ΦΕΚ 597 τ.Β'/21.5.2001) 
απόφαση του Γ.Γ.Π.Θ. για εξουσιοδότηση υπογραφής 
εγγράφων στην Προϊσταμένη της Υπηρεσίας μας με 
εντολή Γ.Γ.Π.Θ., αποφασίζουμε: 

1. Συνιστούμε στο Δήμο Τρικκαίων του Ν. Τρικάλων ίδιο 
Νομικό Πρόσωπο με την Επωνυμία «Σχολική Επιτροπή 
32ου Νηπιαγωγείου Δήμου Τρικκαίων» του Ν. Τρικάλων. 

2. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για 
την κάλυψη των δαπανών λειτουργίας, θέρμανσης, κα¬ 
θαριότητας, φωτισμού, ύδρευσης,τηλεφώνου αποχέ¬ 
τευσης, αναλώσιμων υλικών κ.λπ. του κάθε σχολείου, 
η εκτέλεση μικρών έργων για επισκευή και συντήρηση 
των διδακτηρίων. 

β) Η αποκατάσταση φθορών και ζημιών των επίπλων 
εξοπλισμού και γενικά των διδακτηριακών εγκαταστά¬ 
σεων. 

γ) Η φροντίδα για την εξεύρεση άλλων πόρων και 
ο εφοδιασμός των σχολικών μονάδων με έπιπλα και 
σκεύη, με βιβλία για τη σχολική βιβλιοθήκη και γενικά 


με όλα τα μέσα που είναι απαραίτητα για τη λειτουρ¬ 
γία τους και γενικότερα η λήψη όλων των μέτρων που 
κρίνονται αναγκαία για τη στήριξη της διοικητικής λει¬ 
τουργίας της σχολικής μονάδας. 

3. Πόροι του Νομικού Προσώπου είναι: 

α) Η ετήσια επιχορήγηση του Κράτους. 

β) Η ετήσια επιχορήγηση του Δήμου. 

γ) Κάθε είδους εισφορές, δωρεές, κληρονομιές και 
κληροδοσίες. 

δ) Εισπράξεις από το αντίτιμο των παρεχόμενων 
πραγμάτων ή υπηρεσιών. 

ε) Πρόσοδοι από την περιουσία του. 

4. Διοίκηση του Νομικού Προσώπου. 

Το συνιστώμενο Νομικό Πρόσωπο διοικείται από Δι¬ 
οικητικό Συμβούλιο το οποίο ορίζεται με απόφαση του 
Δημοτικού Συμβουλίου. 

Η θητεία των μελών του Διοικητικού Συμβουλίου ακο¬ 
λουθεί τη Δημοτική περίοδο. 

5. Το Νομικό Πρόσωπο εκπροσωπείται στα Δικαστή¬ 
ρια και σε κάθε δημόσια αρχή από τον Πρόεδρο του 
Διοικητικού Συμβουλίου και όταν αυτός απουσιάζει ή 
κωλύεται από Αντιπρόεδρο. 

6. Από τις διατάξεις της απόφασης αυτής προκαλείται 
δαπάνη ύψους 15.000,00 ευρώ σε βάρος του προϋπολο¬ 
γισμού του Δήμου οικ. έτους 2006 και για τα επόμενα 
οικονομικά έτη το ύψος της δαπάνης δεν μπορεί να 
προσδιορισθεί. 

7. Η παρούσα ισχύει από τη δημοσίευσή της και κα- 
ταργείται κάθε προηγούμενη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 11 Αυγούστου 2006 

Με εντολή Γ ενικού Γ ραμματέα Περιφέρειας 
Η Προϊσταμένη της Διεύθυνσης 
ΧΡΙΣΙΙΝΑ ΞΑΚΗ 

-♦- 

Αριθμ. 3063 (6) 

Σύσταση Νομικού Προσώπου «Κοινωνικός Οργανισμός 
Δήμου Αρκαδίων» στο Δήμο Αρκαδίων Ν. Ζακύν¬ 
θου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις του άρθρου 203 του Δ.Κ.Κ. (π.δ. 
410/1995). 

2. Τις διατάξεις του ν. 2503/1997 «Διοίκηση, Οργάνωση, 
στελέχωση Περιφέρειας, ρύθμιση θεμάτων για την Το¬ 
πική Αυτοδιοίκηση και άλλες διατάξεις (ΦΕΚ 107Α'). 

3. Την υπ’ αριθμ. 60/2006 απόφαση Δημοτικού Συμ¬ 
βουλίου Αρκαδίων περί σύστασης Νομικού Προσώπου 
με την επωνυμία «Κοινωνικός Οργανισμός Δήμου Αρ¬ 
καδίων». 

4. Την υπ’ αριθμ. 6498/3.6.2005 απόφαση Γ ενικού Γ ραμ¬ 
ματέα Π.Ι.Ν., περί μεταβίβασης αρμοδιοτήτων και πα¬ 
ροχής εξουσιοδότησης υπογραφής (ΦΕΚ 752/Β'/2005), 
αποφασίζουμε: 

Εγκρίνουμε την υπ’ αριθμ. 60/2006 απόφαση του Δη¬ 
μοτικού Συμβουλίου Αρκαδίων περί σύστασης Νομικού 
Προσώπου και συστήνουμε στο Δήμο Αρκαδίων του 
Νομού Ζακύνθου, Νομικό Πρόσωπο με την επωνυμία 
«Κοινωνικός Οργανισμός Δήμου Αρκαδίων». 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΣΚΟΠΟΙ ΤΟΥ ΝΟΜΙΚΟΥ ΠΡΟΣΩΠΟΥ 

1. Η υποκίνηση της κοινωνικής ανάπτυξης και γενικότε¬ 
ρα της ανάπτυξης της περιοχής του Δήμου Αρκαδίων. 

2. Η εκμετάλλευση και η αξιοποίηση στο έπακρο όλων 
των θετικών παραμέτρων υπέρ της ανάπτυξης και ανα¬ 
βάθμισης της κοινωνικής, εμπορικής, πνευματικής και 
πολιτιστικής ζωής του τόπου. 

3. Η ανάπτυξη δραστηριοτήτων με κοινωνικά δίκτυα 
μέσα στα πλαίσια των δραστηριοτήτων της Τοπικής 
Αυτοδιοίκησης. 

4. Η συνεργασία με τοπικούς φορείς, Υπηρεσίες, Ομά¬ 
δες αυτοβοήθειας και εθελοντών. 

5. Η ίδρυση και λειτουργία Κέντρων Ανοιχτής Προ¬ 
στασίας Ηλικιωμένων. 

6. Η παροχή υπηρεσιών Δημοτικού Ιατρείου προς ανα¬ 
σφάλιστους δημότες, ανέργους, άτομα με χαμηλό εισό¬ 
δημα και οικονομικούς πρόσφυγες, με εθελοντική παροχή 
υπηρεσιών από ιατρούς διαφόρων ειδικοτήτων. 

7. Η παροχή κοινωνικών υποστηρικτικών υπηρεσιών 
σε επίπεδο συμβουλευτικής, προς ευπαθείς κοινωνικές 
ομάδες που απειλούνται από κοινωνικό αποκλεισμό. 

8. Η λειτουργία μονάδων προσχολικής αγωγής. 

9. Η προώθηση, οργάνωση και υλοποίηση των πάσης 
φύσης πολιτιστικών, πνευματικών, φεστιβαλικών, καλ¬ 
λιτεχνικών και λοιπών εκδηλώσεων. 

10. Η στήριξη και διάδοση της εν γένει πολιτιστικής 
και καλλιτεχνικής δημιουργίας. 

11. Η ενεργοποίηση όλων των πολιτών, ώστε να συμμε¬ 
τέχουν συνειδητά στην πολιτιστική ζωή του τόπου. 

12. Η διοργάνωση και πραγματοποίηση καλλιτεχνικών 
και φεστιβαλικών εκδηλώσεων. 

13. Η στήριξη πρωτοβουλιών για την προώθηση της 
πολιτιστικής ζωής του δήμου. 

14. Η εξασφάλιση εξύψωσης του πνευματικού και εκ¬ 
πολιτιστικού επιπέδου των κατοίκων του Δήμου Αρ¬ 
καδίων. 

15. Δημιουργία βιβλιοθηκών, αναγνωστηρίων, χώρων 
διαλέξεων, κινηματογραφικών προβολών και εκθέσε¬ 
ων. 

16. Η προαγωγή του μουσικού αισθήματος και η ψυ¬ 
χαγωγία των δημοτών. 

17. Η συγκέντρωση και προβολή του λαογραφικού πο¬ 
λιτισμού του Δήμου Αρκαδίων. 

18. Η διατήρηση, προώθηση και προβολή της αγροτι¬ 
κής και πολιτιστικής κληρονομιάς της περιοχής. 

ΠΟΡΟΙ ΤΟΥ ΝΟΜΙΚΟΥ ΠΡΟΣΩΠΟΥ 

α) Η ετήσια τακτική επιχορήγηση, καθώς και οι έκτα¬ 
κτες επιχορηγήσεις από το Δήμο Αρκαδίων, η οποία θα 
καλύπτει τουλάχιστον τις λειτουργικές δαπάνες. 

β) Επιχορηγήσεις (τακτικές ή έκτακτες) από το Κράτος 
ή από οποιοδήποτε άλλο οργανισμό, Νομικό ή Φυσικό 
Πρόσωπο, είτε απευθείας προς το Νομικό Πρόσωπο είτε 
προς το Δήμο Αρκαδίων για λογαριασμό του. 

γ) Δωρεές και κληροδοτήματα. 

δ) Πρόσοδοι από την περιουσία του. 

ε) Κάθε άλλη νόμιμη πρόσοδος. 

ΔΙΟΙΚΗΣΗ 

Το Νομικό Πρόσωπο διοικείται από Συμβούλιο που 
ορίζεται με απόφαση του δημοτικού συμβουλίου, σύμ¬ 
φωνα με τις διατάξεις του άρθρου 203 του π.δ. 410/1995 
«περί Δ.Κ.Κ.», η θητεία του οποίου είναι δύο έτη και 


λήγει πάντοτε με την εγκατάσταση του νέου Δ.Σ. Το 
Δ.Σ. φροντίζει για την επιτυχία του σκοπού του Νομικού 
Προσώπου, διαχειρίζεται την περιουσία του και γενικά 
τα συμφέροντά του, διοικεί, εποπτεύει και ελέγχει τη 
λειτουργία του, που την καθορίζουν οι σχετικές διατά¬ 
ξεις του Δ.Κ.Κ., όπως ισχύουν κάθε φορά, για τα Δημο¬ 
τικά ή Κοινοτικά Πρόσωπα, καθώς και τα π.δ. και οι υ.α. 
που εκδίδονται σε εκτέλεσή τους. Το Δ.Σ. μπορεί με 
απόφασή του να αναθέτει σε μέλη του, την επιμέλεια 
ορισμένων τομέων της δραστηριότητας του, καθώς επί¬ 
σης και να συστήνει επιτροπές στις οποίες μπορεί να 
συμμετέχουν και ιδιώτες εθελοντές που δεν είναι μέλη 
του με σκοπό την καλύτερη επιδίωξη του σκοπού του. 

ΕΚΠΡΟΣΩΠΗΣΗ ΝΟΜΙΚΟΥ ΠΡΟΣΩΠΟΥ 

Το νομικό πρόσωπο εκπροσωπείται στο δικαστήριο 
και σε κάθε δημόσια αρχή από τον Πρόεδρο του Δ.Σ. 
και όταν αυτός απουσιάζει ή κωλύεται από τον Αντι¬ 
πρόεδρο. 

Από την απόφαση αυτή δεν προκαλείται δαπάνη σε 
βάρος του Προϋπολογισμού του Δήμου Αρκαδίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ζάκυνθος, 9 Αυγούστου 2006 

Με εντολή Γ ενικού Γ ραμματέα Περιφέρειας 
Η Γ ενική Διευθύντρια 
ΕΛΕΝΗ ΠΑΠΑΒΛΑΣΟΠΟΥΛΟΥ 

-♦- 

Αριθμ. 3064 (7) 

Σύσταση Νομικού Προσώπου με την επωνυμία «Δημοτι¬ 
κός Βρεφονηπιακός Σταθμός Δήμου Αρκαδίων» στο 
Δήμο Αρκαδίων Ν. Ζακύνθου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις του άρθρου 203 του Δ.Κ.Κ. (π.δ. 
410/1995). 

2. Τις διατάξεις του ν. 2503/1997 «Διοίκηση, Οργάνωση, 
στελέχωση Περιφέρειας, ρύθμιση θεμάτων για την Το¬ 
πική Αυτοδιοίκηση και άλλες διατάξεις (ΦΕΚ 107Α'). 

3. Τις διατάξεις του άρθρου 12 του ν. 2880/2001 
«Πρόγραμμα ΠΟΛΙΤΕΙΑ για τη μεταρρύθμιση και τον 
εκσυγχρονισμό της Δημόσιας Διοίκησης και άλλες δι¬ 
ατάξεις». 

4. Την υπ’ αριθμ. 65/2006 απόφαση Δημοτικού Συμ¬ 
βουλίου Αρκαδίων περί σύστασης Νομικού Προσώπου 
με την επωνυμία «Δημοτικός Βρεφονηπιακός Σταθμός 
Δήμου Αρκαδίων». 

5. Την υπ’ αριθμ. 6498/3.6.2005 απόφαση Γ ενικού Γ ραμ¬ 
ματέα Π.Ι.Ν., περί μεταβίβασης αρμοδιοτήτων και πα¬ 
ροχής εξουσιοδότησης υπογραφής (ΦΕΚ 752/Β'/2005), 
αποφασίζουμε: 

Εγκρίνουμε την υπ’ αριθμ. 65/2006 απόφαση του Δη¬ 
μοτικού Συμβουλίου Αρκαδίων περί σύστασης Νομικού 
Προσώπου και συστήνουμε στο Δήμο Αρκαδίων του Νο¬ 
μού Ζακύνθου, Νομικό Πρόσωπο με την επωνυμία «Δη¬ 
μοτικός Βρεφονηπιακός Σταθμός Δήμου Αρκαδίων». 

ΣΚΟΠΟΣ ΤΟΥ ΝΟΜΙΚΟΥ ΠΡΟΣΩΠΟΥ 

Οι βρεφονηπιακοί σταθμοί είναι κυρίαρχα χώροι 
αγωγής και ασφαλούς διαμονής για βρέφη και παιδιά 

προσχολικής ηλικίας και σκοπός τους είναι η ημερήσια 
διατροφή και φροντίδα των βρεφών και νηπίων που 
φιλοξενεί τηρώντας τους κανόνες υγιεινής, παροχή 
ενιαίας προσχολικής αγωγής σύμφωνα με τα πλέον 
σύγχρονα επιστημονικά δεδομένα, να βοηθά τα παιδιά 
να αναπτυχθούν ολόπλευρα, σωματικά, νοητικά, συναι¬ 
σθηματικά και κοινωνικά, να εξαλείφει τι διαφορές που 
τυχόν προκύπτουν από το πολιτιστικό, οικονομικό και 
μορφωτικό επίπεδο των γονέων τους, η εξυπηρέτηση 
των γονέων και η ευαισθητοποίηση τους σε θέματα σύγ¬ 
χρονης παιδαγωγικής και ψυχολογίας και τέλος βοηθά 
στην ομαλή τους μετάβαση από το οικογενειακό στο 
σχολικό περιβάλλον. 

ΠΟΡΟΙ ΤΟΥ ΝΟΜΙΚΟΥ ΠΡΟΣΩΠΟΥ 

α) Η ετήσια τακτική επιχορήγηση, καθώς και οι έκτα¬ 
κτες επιχορηγήσεις από το Δήμο Αρκαδίων για την 
κάλυψη των αναγκών λειτουργίας, μισθοδοσίας προ¬ 
σωπικού, τη συντήρηση των εγκαταστάσεων και την 
αγορά εξοπλισμού. 

β) Επιχορηγήσεις (τακτικές ή έκτακτες) από το Κράτος 
ή από οποιοδήποτε άλλο οργανισμό, Νομικό ή Φυσικό 
Πρόσωπο, είτε απευθείας προς το Νομικό Πρόσωπο είτε 
προς το Δήμο Αρκαδίων για λογαριασμό του. 

γ) Τροφεία, των οποίων το ύψος θα καθορίζεται από 
το Διοικητικό Συμβούλιο του Νομικού Προσώπου. 

δ) Δωρεές και κληροδοτήματα. 

ε) Πρόσοδοι από την περιουσία του. 

στ) Κάθε άλλη νόμιμη πρόσοδος. 

ΔΙΟΙΚΗΣΗ 

Το Νομικό Πρόσωπο διοικείται από Συμβούλιο που 
ορίζεται με απόφαση του Δημοτικού Συμβουλίου, σύμ¬ 
φωνα με τις διατάξεις του άρθρου 203 του π.δ. 410/1995 
«περί Δ.Κ.Κ.», η θητεία του οποίου είναι ένα έτος και 
λήγει πάντοτε με την εγκατάσταση του νέου Δ.Σ. Το 
Δ.Σ. φροντίζει για την επιτυχία του σκοπού του «Δημο¬ 
τικού Βρεφονηπιακού Σταθμού Δήμου Αρκαδίων», δια¬ 
χειρίζεται την περιουσία του και γενικά τα συμφέροντά 
του, διοικεί, εποπτεύει και ελέγχει τη λειτουργία του, 
που την καθορίζουν οι σχετικές διατάξεις του Δ.Κ.Κ., 
όπως ισχύουν κάθε φορά, για τα Δημοτικά ή Κοινοτικά 
Πρόσωπα καθώς και τα π.δ. και οι υ.α. που εκδίδονται 
σε εκτέλεσή τους. Το Δ.Σ. μπορεί με απόφασή του να 
αναθέτει σε μέλη του, την επιμέλεια ορισμένων τομέων 
της δραστηριότητάς του, καθώς επίσης και να συστήνει 
επιτροπές στις οποίες μπορεί να συμμετέχουν και ιδι¬ 
ώτες εθελοντές που δεν είναι μέλη του με σκοπό την 
καλύτερη επιδίωξη του σκοπού του. 

ΕΚΠΡΟΣΩΠΗΣΗ ΝΟΜΙΚΟΥ ΠΡΟΣΩΠΟΥ 

Το νομικό πρόσωπο εκπροσωπείται στο δικαστήριο 
και σε κάθε δημόσια αρχή από τον Πρόεδρο του Δ.Σ. 
και όταν αυτός απουσιάζει ή κωλύεται από τον Αντι¬ 
πρόεδρο. 

Από την απόφαση αυτή δεν προκαλείται δαπάνη σε 
βάρος του Προϋπολογισμού του Δήμου Αρκαδίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ζάκυνθος, 9 Αυγούστου 2006 

Με εντολή Γ ενικού Γ ραμματέα Περιφέρειας 
Η Γ ενική Διευθύντρια 
ΕΛΕΝΗ ΠΑΠΑΒΛΑΣΟΠΟΥΛΟΥ 


( 8 ) 

Χορήγηση άδειας άσκησης επαγγέλματος Κοινωνικού 
Λειτουργού στη Βαρβιτσιώτη Αικατερίνη του Σπυ¬ 
ρίδωνος. 

Ο ΝΟΜΑΡΧΗΣ ΚΟΡΙΝΘΙΑΣ 

Με την υπ’ αριθμ. 2048/11.8.2006 απόφαση του Νομάρ¬ 
χη Κορινθίας χορηγείται στη Βαρβιτσιώτη Αικατερίνη 
του Σπυρίδωνος άδεια άσκησης επαγγέλματος Κοινω¬ 
νικού Λειτουργού. 

Ο Νομάρχης 
ΝΙΚΟΛΑΟΣ ΤΑΓΑΡΑΣ 

-♦- 

Αριθμ. 13779 (9) 

Έγκριση συμβάσεων μίσθωσης έργου με δύο (2) φυσι¬ 
κά πρόσωπα στο Δήμο Λαμιέων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 6 του ν. 2527/1997 και 5, 6 
και 7 του π.δ. 164/2004. 

2. Τα υπ’ αριθμ. ΔΙΠΠ/Φ.2.9/οικ.2351/2.2.2006 και οικ. 
12935/10.3.2006 έγγραφα του ΥΠ.ΕΣ.Δ.Δ.Α. (Γενική Γραμ- 
ματεία Δημόσιας Διοίκησης και Ηλεκτρονικής Διακυβέρ¬ 
νησης και Διεύθυνσης Οργάνωσης και Λειτουργίας ΟΤΑ, 
αντίστοιχα), σχετικά με τον προγραμματισμό προσλή¬ 
ψεων προσωπικού στους ΟΤΑ, έτους 2006. 

3. Την υπ’ αριθμ. 147/2006 απόφαση του Δημοτικού 
Συμβουλίου Δήμου Λαμιέων, περί προγραμματισμού 
πρόσληψης προσωπικού. 

4. Την υπ’ αριθμ. 6792/8.5.2006 εισήγησή μας στο ΥΠΈΣ. 
Δ.Δ.Α., για την ικανοποίηση του σχετικού αιτήματος. 

5. Τα υπ’ αριθμ. 12493 και 12494/5.4.2006 έγγραφα της 
Νομικής Υπηρεσίας του Δήμου Λαμιέων. 

6. Το υπ’ αριθμ. οικ. 41567/1.8.2006 έγγραφο του ΥΠΈΣ. 
Δ.Δ.Α., περί έγκρισης συμβάσεων μίσθωσης έργου. 

7. Το γεγονός ότι στον προϋπολογισμό του Δήμου 
Λαμιέων έχουν εξασφαλισθεί οι απαιτούμενες πιστώ¬ 
σεις, αποφασίζουμε: 

1. Εγκρίνουμε τη σύναψη δύο (2) συμβάσεων μίσθωσης 
έργου στο Δήμο Λαμιέων Νομού Φθιώτιδας, για ένα (1) 
έτος, με δύο (2) άτομα, και ειδικότερα: 

• Με δύο (2) ΔΕ Χειριστών Η/Υ και συνολική αμοιβή 
11.000,00 € έκαστος. Το έργο, το οποίο θα εκτελέσουν 
αφορά την ολοκλήρωση της μηχανογράφησης του Ενι¬ 
αίου Δημοτολογίου, καθώς και του Μητρώου Αρρένων 
του διευρυμένου Δήμου Λαμιέων, για την εισαγωγή 
στοιχείων στους Η/Υ, από το 1845 μέχρι 1998, των ληξι¬ 
αρχικών γεγονότων όλων των παρελθόντων ετών μέχρι 
της μηχανογράφησής του και την εισαγωγή στοιχείων 
των αλλοδαπών στο Ηλεκτρονικό Αρχείο του Γ ραφείου 
Αλλοδαπών και Μετανάστευσης. 

2. Τόπος εκτέλεσης των έργων είναι η έδρα του Δή¬ 
μου Λαμιέων. 

3. Οι παραπάνω εργασίες δεν ανάγονται στα συνήθη 
καθήκοντα των υπαλλήλων του οικείου Δήμου, καθό¬ 
σον προϋπόθεση για την εκτέλεσή τους είναι η γνώση, 
εμπειρία και η εξειδίκευση στο αντικείμενο των εργα¬ 
σιών αυτών, κατά περίπτωση και συνεπώς πρέπει να 
ανατεθούν σε άτομα με τις απαραίτητες γνώσεις για 
την υλοποίησή τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 11 Αυγούστου 2006 

Ο Γενικός Γραμματέας Περιφέρειας 
ΚΩΝΣΤΑΝΤΙΝΟΣ ΕΞΑΡΧΟΣ 

-♦- 

Αριθμ. 4361 (10) 

Έγκριση σύναψης σύμβασης μίσθωσης έργου στο 
Δήμο Αγραφων Νομού Ευρυτανίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 6 του ν. 2527/1997. 

2. Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

3. Την υπ’ αριθμ. 3-40/2006 απόφαση του Δημοτικού 
Συμβουλίου του Δήμου Αγράφων Νομού Ευρυτανίας με 
την οποία αποφασίσθηκε η υποβολή αιτήματος προς 
έγκριση για σύναψη σύμβασης μίσθωσης έργου, με δύο 
(2) άτομα Κλάδου ΔΕ. 

4. Το υπ’ αριθμ. οικ. 42807/4.8.2006 έγγραφο του ΥΠΕΣ- 
ΔΔΑ, με το οποίο μας γνωστοποιήθηκε η έγκριση σύ¬ 
ναψης σύμβασης μίσθωσης έργου στον ανωτέρω Δήμο, 
με την υπ’ αριθμ. ΔΙΠΠ/ΦΈΓΚΡ. 1/300/13982/28.7.2006 
απόφαση της Επιτροπής του αρ.2 παρ.1 της υπ’ αριθμ. 
55/1998 ΠΥΣ και την υπ’ αριθμ. 41292/4.8.2006 απόφαση 
κατανομής του Υφυπουργού ΕΣΔΔΑ. 

5. Την από 27.4.2006 βεβαίωση του δικηγόρου Βασι¬ 
λείου Γκαρίλα, αποφασίζουμε: 

Εγκρίνουμε τη σύναψη σύμβασης μίσθωσης έργου στο 
Δήμο Αγράφων Νομού Ευρυτανίας, με δύο (2) άτομα 
του Κλάδου ΔΕ, υπό τους κατωτέρω όρους και προϋ¬ 
ποθέσεις: 

1. Τα άτομα αυτά θα απασχοληθούν αποκλειστικά και 
μόνο με: 

• Την παρακολούθηση προγραμμάτων μέσω ΙΝΤΕΡΝΕΤ 
και την ενημέρωση του Δημάρχου στα θέματα αυτά. 

• Καθαρογραφή Δημοτολογίων. 

• Αρχειοθέτηση του Δήμου καθώς μεταφέρθηκε το 
Δημαρχείο σε καινούργιο κτίριο και 

• Αρχειοθέτηση των εγγράφων των πρώην Κοινο¬ 
τήτων. 

2. Η χρονική διάρκεια της σύμβασης ορίζεται σε ένα 
(1) έτος, από της υπογραφής της. 

3. Το ποσό αμοιβής που θα καταβληθεί σ’ αυτούς καθ’ 
όλη τη διάρκεια των επί μέρους συμβάσεων, ορίζεται 
συνολικά και για τα δύο (2) άτομα σε 14.000,00 €, συ¬ 
μπεριλαμβανομένου και του Φ.Π.Α. 

4. Ως τόπος εκτέλεσης του ανατιθέμενου έργου, ορί¬ 
ζεται η έδρα του οικείου Δήμου. 

Ο Δήμος Αγράφων Νομού Ευρυτανίας ως φορέας 
υλοποίησης του έργου αυτού, καλείται να καθορίσει 
τους λοιπούς αναγκαίους όρους καθώς και κάθε άλλη 
λεπτομέρεια αναφορικά με τα δικαιώματα και τις υπο¬ 
χρεώσεις των αναδοχών και να συμπεριλάβει αυτούς 
στις συμβάσεις μίσθωσης, που θα καταρτισθούν σύμ¬ 
φωνα με τις διατάξεις του άρθ.6 του ν. 2527/1997. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρπενήσι, 10 Αυγούστου 2006 
Ο Γ ενικός Γ ραμματέας Περιφέρειας 
ΚΩΝΣΤΑΝΤΙΝΟΣ ΕΞΑΡΧΟΣ 


Αριθμ. Δ.ΒΙ.ΕΜ/3182 (11) 

Τροποποίηση των ορίων της λατομικής περιοχής στο 
Δ.Δ. Μικρόπολης του Δήμου Προσοτσάνης Ν. Δρά¬ 
μας. 

Ο ΝΟΜΑΡΧΗΣ ΔΡΑΜΑΣ 

Έχοντας υπόψη: 

1. Τις διατάξεις του ν. 1428/1984 «Εκμετάλλευση λατο¬ 
μείων αδρανών υλικών». 

2. Τις διατάξεις του άρθρου 3 ν. 2115/1993 «Τροποποί¬ 
ηση αντικατάστασης και συμπλήρωση των διατάξεων 
του ν. 1428/1984». 

3. Την υπ’ αριθμ. Α.Π.Δ.10/Β/Φ68/Οικ3134/14.2.1997 Εγκύ¬ 
κλιο του Υπουργείου Ανάπτυξης. 

4. Την υπ’ αριθμ. 7/1995 απόφαση του Νομαρχιακού 
Συμβουλίου Δράμας σχετικά με τον οργανισμό του Νομ/ 
κού Διαμ/τος Δράμας όπως τροποποιήθηκε με την υπ’ 
αριθμ. 90/2000 όμοια. 

5. Την από 5.12.1997 Έκθεση της Επιτροπής για τη 
χωροταξική κατανομή της λατομικής περιοχής στο Δ.Δ. 
Μικρόπολης του Δήμου Προσοτσάνης. 

6. Την υπ’ αριθμ. ΤΜΒΜ 806/16.5.1997 απόφαση «κα¬ 
θορισμός λατομικών περιοχών αδρανών υλικών για το 
Νομό Δράμας» η οποία δημοσιεύθηκε στην Εφημερίδα 
της Κυβερνήσεως ΦΕΚ 45Ο/Β/30.5.1997. 

7. Την υπ’ αριθμ. 6140/29.11.2001 Μίσθωση λατομείου 
αδρανών υλικών εντός της λατομικής περιοχής στο Δ.Δ. 
Μικρόπολης του Δήμου Προσοτσάνης συνολικής έκτα¬ 
σης 265,450 στρέμματα της Περιφέρειας Αν. Μακεδονίας 
και Θράκης. 

8. Το γεγονός ότι τα όρια της ανωτέρω μισθωμένης 
έκτασης η οποία βρίσκεται στη λατομική περιοχή 
του Δ.Δ. Μικρόπολης του Δήμου Προσοτσάνης δεν 
είναι τα ίδια με αυτά που ορίστηκαν με την υπ’ αριθμ. 
ΤΜΒΜ 806/1997 απόφασή μας, επειδή σε απόσταση 
μικρότερη των 1000 μέτρων υπήρχαν ιδιοκτησίας 
(αγροτεμάχια) αλλά και σύγχρονες σταυλικές εγκ/ 
σεις. 

9. Το εισηγητικό σημείωμα υπ’ αριθμ. 2949/21.7.2006 της 
Δ/νσης Βιομ/νίας - Βιοτ/νίας και Ορυκτού Πλούτου. 

10. Την υπ’ αριθμ. 530/11.8.2006 αιτιολογημένη απόφαση 
του Νομαρχιακού Συμβουλίου του Νομ/κού Διαμ/τος 
Δράμας, αποφασίζουμε: 

1. Τροποποιούμε τα όρια της λατομικής περιοχής του 
Δ.Δ. Μικρόπολης του Δήμου Προσοτσάνης Ν. Δράμας, 
από εμβαδόν 534,21 στρ. σε εμβαδόν 265,450 στρ. και 
ορίζεται από τις συντεταγμένες που αναφέρονται στο 
Κ.Φ.Χ Δράμας. 

1:100.000, Φ=41°.15, λ=+0.15' 


ΣΥΝΤΕΤΑΓΜΕΝΕΣ 


Σημείο 

X 

Ψ 

Α 

-12080 

-3570 

Β 

-11440 

-3825 

Γ 

-11660 

-4180 

Δ 

-12300 

-3840 


2. Με την παρούσα απόφαση δεν έχει ισχύ η παράγρα¬ 
φος Β της απόφασης υπ’ αριθμ. ΤΜΒΜ 806/1997. 





17848 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3. Η ισχύς της παρούσης αρχίζει από της δημοσιεύ- 
σεώς της στην Εφημερίδα της Κυβερνήσεως. 

4. Κατά της απόφασης αυτής επιτρέπεται η προσφυ¬ 
γή για παράβαση νόμου μέσα σε 30 ημέρες από της 
κοινοποιήσεώς της κατά τις διατάξεις του άρθρου 8 
του ν. 3200/1995 από οποιονδήποτε που έχει έννομο 
συμφέρον δια μέσου της Υπηρεσίας μας ενώπιον του 


Γενικού Γραμματέα της Περιφέρειας Ανατ. Μακεδονίας 
και Θράκης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 22 Αυγούστου 2006 

Ο Νομάρχης 
ΚΩΝ. ΕΥΜΟΙΡΙΔΗΣ 

